KS Strategy เดือน มิ.ย. เข้าสะสมกลุ่มเปิดเมืองเมื่อโควิดผ่านพ้นไป
6 มิถุนายน 2564

KS Strategy เดือน มิ.ย. เข้าสะสมกลุ่มเปิดเมืองเมื่อโควิดผ่านพ้นไป
เราได้ปรับเพิ่มเป้าหมาย SET Index ล่วงหน้า 12 เดือนเป็น 1,680 จุดจาก 1,640 จุดจากการปรับเพิ่มประมาณการกำไรหลังสิ้นสุดการรายงานผลประกอบการไตรมาส 1/2564 รวมถึงการฟื้นตัวที่แข็งแกร่งของเศรษฐกิจโลก และการผ่อนปรนการล็อกดาวน์ในไตรมาส 3/2564 พร้อมกับการเร่งฉีดวัคซีนอย่างแพร่หลาย โดยทางกลุ่มประเทศพัฒนาแล้วจะกลับมาเปิดพรมแดนในครึ่งหลังปี 2564 หลังจากมีการฉีดวัคซีนกันถ้วนหน้าแล้ว ทั้งนี้ เราคาดว่าไทยจะเดินหน้าตามแผนการเปิดพื้นที่ 6 จังหวัดเพื่อต้อนรับนักท่องเที่ยวต่างชาติเข้ามาในครึ่งหลังของปี 2564 และเปิดประเทศเต็มรูปแบบในปี 2565 เมื่อบรรลุเป้าหมายภูมิคุ้มกันหมู่แล้ว
ทั้งนี้ เราประเมินว่ากำไรไตรมาส 2/2564 จะเป็นจุดต่ำสุดของปีนี้จากผลกระทบของโควิดระลอก 3 ขณะที่คาดว่านักลงทุนควรสะสมหุ้นที่อิงประเด็นการกลับมาเปิดประเทศเพื่อตามแนวโน้มการฟื้นตัวหลังการแพร่ระบาดของไวรัสในครึ่งหลังปี 2564 และปี 2565 ส่วน upsides ที่อาจเกิดขึ้นกับตลาดหุ้นคือความสัมพันธ์ทางการค้าระหว่างสหรัฐฯ-จีนที่กลับมาเป็นปกติ สำหรับในระยะสั้นเราคาดว่า SET จะเคลื่อนตัวในกรอบ 1,550 และ 1,650 อิงอัตราส่วนต่างผลตอบแทนตลาดหุ้นและพันธบัตร (EYG) ที่ -0.725SD ถึง -0.9375SD
เราแนะนำให้นักลงทุนสะสมหุ้นที่อิงประเด็นการกลับมาเปิดเมืองตามแนวโน้มการฟื้นตัวหลังโควิด-19ในครึ่งหลังปี 2564 และปี 2565 ซึ่งคาดว่จะได้รับแรงหนุนมาจากการเร่งฉีดวัคซีน อุปสงค์ที่สะสมจากช่วงก่อน (pent-up demand) ทั้งกลุ่มสินค้าและบริการ มาตรการกระตุ้นภาครัฐ และการลงทุนภาคเอกชนและรัฐที่เพิ่มขึ้นเพื่อชดเชยการปรับตัวลดลงอย่างไม่เคยเป็นมาก่อนเมื่อปีที่แล้ว ทั้งนี้การเร่งฉีดวัคซีนในไทยตั้งแต่เดือน มิ.ย. 2564 และจำนวนเคสผู้ติดเชื้อรายใหม่ที่ลดลง ทำให้คาดว่าจะมีการผ่อนปรนมาตรการล็อกดาวน์ในไตรมาส 3/2564 และคาดว่ารัฐบาลจะเดินหน้าแผนการเปิดพื้นที่ 6 จังหวัดเพื่อต้อนรับนักท่องเที่ยวเข้ามาในครึ่งหลังของปี 2564 เริ่มต้นที่ภูเก็ตในเดือน ก.ค. 2564 นอกจากนี้รัฐบาลจะอัดฉีดเงินอีก 5.0 แสนลบ. เพื่อกระตุ้นเศรษฐกิจ 1.5% ต่อปีในช่วงปี 2564-65 และเราคาดว่าจะมีการผ่าน พ.ร.ก. เงินกู้ดังกล่าวโดยรัฐสภาในเร็วๆ นี้เพื่อบรรเทาผลกระทบจากโควิดระลอก 3
กลุ่มอุตสาหกรรมและหุ้นรายตัวที่เราชอบ
เรามีแนวทางการลงทุนอยู่ 5 ธีมดังนี้:
กลุ่มอิงประเด็น yield curve (BLA) yield curve ที่ชันตัวสูงขึ้นจะเป็นประโยชน์กับ BLA ในแง่รายได้การลงทุนที่สูงขึ้น และช่วยลดความเสี่ยงจากการตั้งสำรองเพิ่มเติม (LAT reserve)
กลุ่มอิงประเด็นการกลับมาเปิดประเทศ (MINT CPN PTT และ TU) คาดว่ากลุ่มเหล่านี้จะได้ประโยชน์จากการฟื้นตัวหลังจบการแพร่ระบาดของไวรัส จากการผ่อนปรนมาตรการล็อกดาวน์และการกลับมาเปิดพรมแดน
หุ้นกลุ่ม s-curve ใหม่ (CBG) การขยายกิจการในจีนซึ่งเป็นตลาดเครื่องดื่มชูกำลังที่ใหญ่ที่สุดในโลกจะกลายเป็นปัจจัยบวกสำคัญต่อ CBG
กลุ่มประเด็นการเติบโตของกำไรในปี 2564 (KCE EPG และ SPALI) เราคาดว่า KCE EPG และ SPALI จะมีกำไรทั้งปี 2564 ที่เติบโตขึ้น 92% 33% และ 42% YoY ตามลำดับ
กลุ่มรับเหมา (SEAFCO) คาด SEAFCO จะได้ประโยชน์จากการฟื้นตัวของการลงทุนภาครัฐหลังสถานการณ์โควิด-19 คลี่คลายลง
เปิดพอร์ตลงทุน >> https://bit.ly/3eC98sz
KS #KSecurities #Strategy#June #SETindex
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp